hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu nb hu hu hu hu hu hu hu de hu hu en hu hu hu en es en en en hu hu en en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu
Ebben a szócikkben a mandarin nyelvű szavak pinjin és magyaros átírása között ide kattintva szabadon lehet választani.
Csou Ju-kuang (Zhou You-guang) (egyszerűsített kínai írás: 周有光, pinjin: Zhōu Yǒuguāng; 1906. január 13.[3]– Peking, 2017. január 14.), születési nevén Csou Jao-ping (Zhou Yaoping) (周耀平, Zhōu Yàopíng) kínai nyelvész és sinológus, akit a pinjin (pinyin), azaz a kínai nyelv kiejtési segédletének tervezett átírás atyjaként tartanak számon.[3][4][5]
Csou Jao-ping (周耀平, Zhou Yaoping)
2017. január 14. (111 évesen)[1][2]
Csang Jün-ho (Zhang Yunhe) (1933–2002)
member of the National Committee of the Chinese People's Political Consultative Conference
Changzhou Senior High School
East China Normal University
No.1 High School Affiliated to East China Normal University
A Wikimédia Commons tartalmaz Csou Ju-kuang (周有光, Zhou You-guang) témájú médiaállományokat.
1 Tanulmányai és pályafutása kezdete
2 A pinjin (pinyin) megalkotása
Tanulmányai és pályafutása kezdeteSzerkesztés
Csou (Zhou) Csangcsouban, Csiangszu (Jiangsu) tartományban született 1906. január 13-án.[3][6] 1923-ban a sanghaji (shanghai-i) St. John Egyetemre jelentkezett, ahol közgazdaságtant tanult, de kiegészítő kurzusokat is végzett nyelvészetből.[6] 1925-ben átiratkozott a Kuanghua (Guanghua) Egyetemre és 1927-ben diplomázott.[6] Egy ideig cserediákként tanult Japánban,[6] majd külföldön (nagyrészt New York-ban) dolgozott közgazdászként és bankárként, aztán visszatért Sanghaj (Shanghai)ba,[6] amikor a Kínai Népköztársaság létrejött.[3][4]
A pinjin (pinyin) megalkotásaSzerkesztés
1955-ben a kormány kinevezte Csou (Zhou)t egy bizottság élére, melynek a kínai nyelv megreformálása volt a feladata az írástudás növelésének érdekében. Más bizottságok feladata volt például a mandarin nyelv nemzeti nyelvvé tétele, vagy az egyszerűsített kínai írás létrehozása, Csou (Zhou) bizottságát pedig azzal bízták meg, hogy fejlesszenek ki egy egységes átírást, ami a kínai írásjegyek kiejtését segíti.[3] A rendszer kifejlesztése három évet vett igénybe, teljes munkaidőben.[3] 1958-ban hivatalos átírási rendszer lett, de akkor is, ahogy most is, kiejtési segédletként működött, nem helyettesítő írásrendszerként.[7]
Csou (Zhou) és felesége 1938-ban
A kulturális forradalom alatt Csou (Zhou)t vidékre küldték „átnevelő táborba”, ahogy sok más értelmiségit is ebben az időszakban. Két évet töltött munkatáborban.[3][4][8]
1980 után Liu Cun-csi (Liu Zun-qi)vel és Csien Vej-csang (Qian Weichang)gal az Encyclopædia Britannica fordításán dolgozott.[6] Több könyvet is írt a pinjin (pinyin) megalkotása után, például a Csungkuo jüven tö sitah jencsin (Zhongguo Yuwen de Shidai Yanjin) (中國語文的時代演進) címűt, amit angolul The Historical Evolution of Chinese Languages and Scripts címen adtak ki 2003-ban.[9] Néhány munkáját a kínai cenzúra betiltotta. Idősebb korára a politikai reformok híve lett.[8]
Csou (Zhou) 1933. április 30-án vette feleségül Csang Jün-hó (Zhang Yun-he)t, akivel 69 évig, a nő 2002-ben bekövetkezett haláig élt házasságban. Két gyermekük született, egy lány, Csou Hsziao-ho (Zhou Xiaohe) (1935–1941) és egy fiú, Csou Hsziao-ping (Zhou Xiao-ping) (1934–2015).[3][10]
Csou (Zhou) 2017. január 14-én, pekingi otthonában halt meg, egy nappal 111. születésnapja után.[11]
↑ Encyclopædia Britannica (angol nyelven). (Hozzáférés: 2017. október 9.)
↑ BnF források (francia nyelven)
↑ a b c d e f g h Father of pinyin. China Daily, 2009. március 26. (Hozzáférés: 2009. július 12.); Simon, Alan. „Father of Pinyin”, 2011. január 21., 20. oldal
↑ a b c Branigan, Tania: Sound Principles. The Guardian, 2008. február 21. (Hozzáférés: 2009. július 12.)
↑ Swofford, Mark: Meeting Zhou Yougang. PinyinInfo, 2009. július 11. (Hozzáférés: 2009. július 12.)
↑ a b c d e f 李怀宇 (Li Huaining): 周有光:与时俱进文章里 百年风云笑谈中 (kínai nyelven). 南方网 (Southcn.com), 2005. december 8. (Hozzáférés: 2009. július 12.)
↑ Ramsey, S. Robert. The Languages of China. Princeton University Press, 145. o. (1989). ISBN 978-0-691-01468-5
↑ a b Lim, Louisa. „At 105, Chinese Linguist Now A Government Critic”, National Public Radio, 2011. október 19. (Hozzáférés ideje: 2011. október 19.)
↑ Zhou Youguang 周有光. The Historical Evolution of Chinese Languages and Scripts; 中國語文的時代演進, translated by Zhang Liqing 張立青. Ohio State University National East Asian Language Resource Center. 2003.
↑ 偉坤, 牛. „周有光之子,氣象學家周曉平遺體告別式舉行”, Beijing Evening News, 2015. január 26. (Hozzáférés ideje: 2015. február 23.) (kínai nyelvű)
↑ „Zhou Youguang, Father of Chinese Romanization, Dies at 111”, ABC News, 2016. január 14. (Hozzáférés ideje: 2016. január 15.)
Ez a szócikk részben vagy egészben a Zhou Youguang című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Csou_Ju-kuang&oldid=24124284”
Utoljára szerkesztve 2021. augusztus 12., 08:35-kor
A lap utolsó módosítása: 2021. augusztus 12., 08:35
A lap szövege CC BY-SA 3.0 alatt érhető el, ha nincs külön jelölve.